Berlingske Tidende, 1836-12-27
Efterretninger at blandet Jndhold. Vi have forhen i denne Tidende omtalt et herligt Billede af Raphael, som for nylig er kjøbt med en betydelig Samling i England af Hs. Majestæt Keiseren af Rusland. Hiint Billede er fra Kunstnerens anden Periode, malet paa Træ, og forestiller den hellige Jomfru med Christusbarnet og den hellige Johannes, i et Landskab. Dette Maleri var fordum i Hertugerne af Albas Pallads i Madrid, og blev af den sidste Hertuginde af Alba testamenteret til hendes Læge, som forat erholde det desto tidligere, dræbte hende ved Gift. Da dette imidlertid blev opdaget og han blev fængslet, reddede han sig fra den visse Død ved at bestikke Dommeren med Billedet. Denne solgte det sidenefter i England. Tommaso Sgricei, hvis Død vi forhen i denne Tidende have anmeldt, var den berømteste af alle nyere italienske Improvisatorer. Han naaede kun en Alder af 38 Aar. Hans Talent var sikkert sjeldent og af den meest udmærkede Art, da det ikke indskrænkede alene sig til at extemporere lyriske Udgydelser over et opgivet, Thema, men udstrakte sig endog til store dramatiske Compositioner, hvilke saavel i Henseende til Sproget og Handlingens Forvikling, som i Henseende til Tegningen af de enkelte Characterer erholdt en Værd, der gjorde dem til sande Kunstværker. Saricci har improviseret flere Sørgespil i fem Acter, af hvilke i Særdeleshed hans Bianca Capello og hans Carl I.s Død allerede i Aaret 1824 henrykkede Pariser-Publicummet. Nogle af hans improviseerte Dramer ere blevne efterskrevne af Hurtigsskrivere og siden trykte, i hvilken Skikkelse de ikke fandt mindre Bifald, end umiddelbar ved deres Concipering og Declamation. Hans berømteste Forgjængere: Corinna, Fantastici, Bandellini, Ganni- og Andre, om hvis overordentlige Frembringelser For now leverede en saa interessant Beretning i sit Forsøg over Improvisatorerne", har han overgaaet Alle i det, Jtalienerne kalde Estro (umiddelbar poetisk Begeistring. De fleste Jmprovisatorer kunne ikke helde sig ganske frie for en vis Affectation, hvori man seer det Lavede; men dette vidste Sgricci, enten ved sin høi poetiske Natur ganske at undgaae, eller dog paa en særdeles duelig Maade at skjule. Herr Antonio Bindocci, den Jmprovisator, der for Øjeblikket opholder sig i Berlin, har rigtignok ikke dette Fortrin i lige saa høi Grad, som den afdøde Sgricti, men han besidder et andet Middel for at give sine Frembringelser en behagelig Jndklædning. Den declamatoriske Pathos gaaer nemlig saa saare let over til Gemeenhed; der altsaa hvor denne ved det givne Stof kan saameget lettere fremføres, tager Herr Bindocci sin Tilflugt til Sangen, og han veed ved sin omfangsrige Stemmes Tone, ved Udtrykket i de valgte Melodier i længere Tid at fængsle Deeltagelsen, som ved den blotte Declamation let kjølnes. Advertiser" fra Buffalo, i den vestlige Deel af NyYork, indeholder en Beretning over Processen af tvende Jndianere, som blev ført i denne Stad. Enhver afde stridende Partier havde en indiansk Advocat af Stammen Seneca, hvilke bleve understøttede af Retstuderende af samme Stamme. Begge Advocater plæderede med Jver og Duelighed; begge udviklede for Retten deres Bevæggrunde, og meddeelte da samme paa Jndiansk til deres Clienter. De anførte flittigt Autoriteter og beraabte sig paa tidligere Fremgangsmaader. Hiin Tidende roser derpaa endnu de indianske Advocaters Rolighed, Anstand og den urokkelige Alvor, og troer, at det vilde lønne Umagen at forsøge, om ikke Fremgangsmaaden ved de retslige Forhandlinger kunde forbedres derved, at man bevægede unge Jndianere til at studere Retsvidenskaben.